Diana Șoșoacă a distribuit marți, pe TikTok, un videoclip în care dansează, pe un câmp cu rapiță, alături de fiica sa de 11 ani, pe celebra piesă „Made in Romania”.
„Unicul senator made in Romania. Totul pentru copiii noștri”, a adăugat aceasta la descrierea clipului.
Imaginile au devenit virale și au fost văzute de mii de români la scurtă vreme de la postarea acestora. Se pare că șefa S.O.S. România este mare fană a piesei cântate de Ionuț Cercel, în 2011 și nu se ascunde să o spună, scrie Bugetul.ro.
Mai exact, peste 12.000 de români au văzut imaginile, iar mai mulți de 1.200 au adăugat comentarii. Totodată, peste 4.200 de internauți au distribuit videoclipul către pietrenii lor.
Amintim că, Diana Șoșoacă a intrat în cursa pentru funcția de primar General Capitalei, după ce Biroul Electoral de Circumscripție al Municipiului București i-a admis candidatura șefei S.O.S.
În ultima zi de depunere a candidaturilor, Diana Șoșoacă a depus la Biroul Electoral alte 2000 de semnături, pentru completarea dosarului.
Inițial, candidatura îi fusese respinsă, însă, în cele din urmă, a primit acceptul de a candida la Primăria Capitalei.